[{"text_idx": "#000000", "text": "Kas vajate korra loomiseks klassis tuge?\nSaan u\u0308ldiselt ha\u0308sti hakkama, vajan harva juhtkonna/tugimeeskonna abi.\nMa ei oska hoida distsipliini ja to\u0308o\u0308meeleolu tunnis."}, {"text_idx": "#000001", "text": "Kas vajate korra loomiseks klassis tuge?"}, {"text_idx": "#000002", "text": "Saan u\u0308ldiselt ha\u0308sti hakkama, vajan harva juhtkonna/tugimeeskonna abi.\nMa ei oska hoida distsipliini ja to\u0308o\u0308meeleolu tunnis."}, {"text_idx": "#000003", "text": "Ma\u0308ngulisus aitab klassi u\u0308htseks mesilaspereks muuta"}, {"text_idx": "#000004", "text": "Lugemiso\u0308o\u0308. Enne keskendunud lugemist peeti natuke ka padjaso\u0303da. Fotod: erakogu"}, {"text_idx": "#000005", "text": "Mida va\u0308hem on klassis killustumist ja mida paremini o\u0303pilased u\u0308ksteist tunnevad, seda so\u0303bralikum on o\u0303hkkond."}, {"text_idx": "#000006", "text": "Klassijuhataja amet ei sobi ko\u0303igile. Mo\u0303ni va\u0308ga hea aineo\u0303petaja vo\u0303ib o\u0308elda, et pandagu talle parem tunde juurde, aga klassijuhatajaks ta hakata ei taha. Ja see on arusaadav, sest uue klassi puhul ei pruugi olla tegemist u\u0308htselt hingava mesilasperega, vaid pidevalt muutuva organismiga, mida tuleb juhtida, hoida, kaitsta ja armastada. Olen saanud klassijuhataja kogemuse nii algklassidest kui po\u0303hikoolist ja vo\u0303in kinnitada, et esimene o\u0303petaja, kes ongi ju tavaliselt klassijuhataja, teeb u\u0308liolulist to\u0308o\u0308d \u2013 ta laob vundamendi klassi edaspidistele suhetele ja va\u0308a\u0308rtushinnangutele."}, {"text_idx": "#000007", "text": "Pole kahtlustki, et esimene o\u0303petaja on u\u0308lioluline ka lastevanemate jaoks, kellest vo\u0303ivad saada klassijuhataja head koosto\u0308o\u0308partnerid. Na\u0308gin seda, kui hakkasin u\u0308ritustele emasid-isasid kutsuma. Nii said nad vabas o\u0303hustikus paremini tuttavaks nii minuga, oma lapse klassikaaslastega kui ka teiste vanematega. Vahel ja\u0308tsin vanemad omaette, olin na\u0308iteks lastega aulas mingil o\u0303pilasu\u0308ritustel, emad-isad said samal ajal klassis kohvi juua ja kringlit su\u0308u\u0308a ning omavahel juttu ajada. Kui pered u\u0308ksteist tunnevad, siis on ka klassijuhataja elu lihtsam. Na\u0308iteks o\u0303pilaste suurema tu\u0308li korral saan kutsuda lahenduse otsimise juurde mo\u0303lema osapoole vanemad. Konfliktiolukorras kipume ikka su\u0308u\u0308distama ja sildistama, aga kui vastas istub hea tuttav, siis keskenduvad pered pigem lahenduse leidmisele."}, {"text_idx": "#000008", "text": "Algklassides tegutsedes sain selgeks sellegi, et ka ko\u0303ige nooremaid ei maksa alahinnata ning tunniva\u0308liste ettevo\u0303tmiste organiseerimisest eemale ja\u0308tta. Isegi esimese klassi lastes saab arendada korraldus- ja ettevo\u0303tluspa\u0308devust. Kui oli tulemas klassio\u0303htu, moodustasime o\u0303pilastest korraldusmeeskonnad, mille eesotsa ma\u0308a\u0308rasime tiimijuhid. Iga grupp vastutas millegi eest, et pidu o\u0303nnestuks, olgu see siis muusika, klassi kaunistamine, so\u0308o\u0308k vo\u0303i ma\u0308ngude korraldus. Pa\u0308rast arutasime, mis la\u0308ks korda, millega tekkis probleeme, mida saab teinekord teistmoodi teha. Loomulikult hoidsin klassijuhatajana kogu korraldusprotsessil silma peal ja kohtusin vahepeal tiimijuhtidega, et olla kursis, kuidas ettevalmistused la\u0308hevad. Ja\u0308rgmise u\u0308rituse puhul moodustasime juba uued tiimid, ikka nii, et vastutusalad vahelduksid. Aga vo\u0303tmeso\u0303na oli just see, et toreda u\u0308rituse toimumine on meie ko\u0303igi u\u0308hine eesma\u0308rk. Kui algkooli ajal osatakse koosto\u0308o\u0308d teha, la\u0308heb klass ka po\u0303hikooliastmes edasi u\u0308htse ja u\u0308ksteisest hoolivana."}, {"text_idx": "#000009", "text": "Mo\u0303istagi tuleb arvestada, et klass koosneb paariku\u0308mnest isiksusest ja paika loksunud du\u0308naamika vo\u0303ib kergesti muutuda. Piisab sellest, kui tuleb uus o\u0303pilane vo\u0303i keegi la\u0308heb a\u0308ra \u2013 terve kollektiiv vo\u0303ib hakata teistmoodi ka\u0308ituma, kusjuures mitte alati paremini. Sellepa\u0308rast so\u0303lmisin enne u\u0308ritusi koos klassiga kokkulepped. Alates sellest, kes u\u0308ritusel osalevad. Vahel ja\u0308a\u0308vad o\u0303pilased omavahel suhtlema ka pa\u0308rast seda, kui u\u0308ks neist vahetab kooli, ja siis tahetakse kunagine klassikaaslane u\u0308ritustele kaasa vo\u0303tta. Samas vo\u0303ib see teisi ha\u0308irida. Klassijuhatajana soovin, et meie u\u0308ritused kasvataksid eelko\u0303ige u\u0308htsustunnet. Samal po\u0303hjusel on mo\u0303istlik seada reegliks, et u\u0308ritus ta\u0308hendab koosolemist ja koos tegutsemist. Kui u\u0308ritus toimub koolis, ei ta\u0308henda see, et o\u0303pilased valguvad maja peale laiali ja o\u0303petaja otsib neid taga. Koridorides jooksmise aega vo\u0303ib muidugi ka olla, aga enne tuleb u\u0308heskoos paika panna kellaajad, millal ko\u0303ik tagasi klassi kogunevad \u2013 ma\u0308ngudeks, viktoriiniks, filmivaatamiseks ja muudeks u\u0308histeks tegevusteks. Ko\u0303ik need kokkulepped on vaja so\u0303lmida enne u\u0308rituse algust ja koos la\u0308bi arutada."}, {"text_idx": "#000010", "text": "Ta\u0308napa\u0308eva palju reisinud ja na\u0308inud lastele po\u0303nevat tegevust pakkuda vo\u0303ib esiotsa tunduda va\u0308ga keeruline u\u0308lesanne. O\u0303nneks asi siiski nii hull pole, nendega koos saab va\u0308ga toredaid asju teha. Olen ka o\u0303pilaste enda ka\u0308est ku\u0308sinud, mida neile meeldiks teha, ja vo\u0303imalusel nende mo\u0303tteid arvestanud. Ko\u0303ige rohkem tahetakse muidugi minna va\u0308lismaale ekskursioonile, ja siin on murekoht, mida osa praeguse aja lapsi ei mo\u0303ista: see pole igale perele jo\u0303ukohane. Mo\u0303nikord jo\u0303udsime kulukama u\u0308rituse puhul lastevanematega kokkuleppele, et need, kel oli vo\u0303imalik, panustasid rohkem raha. Rahateema on keeruline ja paneb klassijuhataja mo\u0303nikord raskesse olukorda, kuid mina olen ja\u0308a\u0308nud seisukohale, et u\u0308kski o\u0303pilane rahapuudusel u\u0308histest tegemistest ko\u0303rvale ja\u0308a\u0308da ei tohi. Siis teeme juba ko\u0303ik koos midagi muud."}, {"text_idx": "#000011", "text": "Mo\u0303tete pa\u0308evik kui suhtlemis- ja eneseanalu\u0308u\u0308si vahend"}, {"text_idx": "#000012", "text": "Osal o\u0303pilastest on raske oma mo\u0303tteid suuliselt avaldada, seega vo\u0303tsin kasutusele mo\u0303tete pa\u0308eviku. Iga klassijuhatajatunni lo\u0303pus kirjutavad o\u0303pilased sinna oma mo\u0303tteid \u2013 olgu selleks mo\u0308o\u0308dunud su\u0308ndmuse meenutamine vo\u0303i hoopis mitmesuguste olukordade analu\u0308u\u0308s ja reflekteerimine. Sellisel moel hoian nende tegemistel ja mo\u0303tteka\u0308ikudel silma peal ning saan ka olulise sisendi, millele ja\u0308rgmises klassijuhatajatunnis rohkem ta\u0308helepanu po\u0308o\u0308rata. Pa\u0308evikud on minu juures hoiul ning keegi peale minu neid lugeda ei saa. Po\u0303hikooli lo\u0303pus annan need o\u0303pilastele ning nii saavad noored endale toreda ma\u0308lestuseseme."}, {"text_idx": "#000013", "text": "Kui fantaasia to\u0308o\u0308le panna, saab ka lihtsate vahenditega po\u0303nevaid tegevusi korraldada. Lugemiso\u0308o\u0308l o\u0308o\u0308bisime klassiruumi po\u0303randal ja lugesime raamatuid. Filmio\u0303htud. Oleme ka\u0308inud matkamas ja ma\u0308nginud bowling\u2019ut. U\u0308hisu\u0308ritustel saab panna omavahel suhtlema ja koosto\u0308o\u0308d tegema ka o\u0303pilased, kes muidu u\u0308hte so\u0303pruskonda ei kuulu. Mul on aegade jooksul olnud paar just selle eesma\u0308rgiga projekti. Na\u0308iteks kui tavaliselt selgitatakse loosiga va\u0308lja, kes teeb kellele klassis jo\u0303ulupaki, siis meie loosisime igale o\u0303pilasele u\u0308he klassikaaslase, kellele ta hakkas salajaseks jo\u0303ulupa\u0308kapikuks. Pa\u0308kapikk pidi tegema seda, mida tema amet kohustab \u2013 varjatult ja\u0308lgima endale ma\u0308a\u0308ratud kaaso\u0303pilast. Oma ta\u0308helepanekute po\u0303hjal tegi igau\u0308ks pa\u0308kapikukirja, kus kirjeldas, mida na\u0308gi, ja jagas kiitust hea ka\u0308itumise eest \u2013 eesma\u0308rk oligi keskenduda just heale. Kui pu\u0308hade eel need kirjad ka\u0308tte jagasime, oli ro\u0303o\u0303mu ja elevust palju. Samal po\u0303himo\u0303ttel saab jagada so\u0303brapa\u0308eva kaarte."}, {"text_idx": "#000014", "text": "Va\u0308ga toredaks kujunes fotojaht. Ka siin loosisime paarid (loosimine on just seeto\u0303ttu hea, et kokku vo\u0303ivad juhtuda o\u0303pilased, kes muidu omavahel kuigivo\u0303rd ei suhtle), kes said ko\u0303ik u\u0308lesande ka\u0308ia mo\u0308o\u0308da Tartut, valida linna pealt kolm kohta ja teha seal foto, nii et paarilised ka ise peal oleksid. Pildid saatsid nad mulle ja vaatasime neid pa\u0308rast klassio\u0303htul. Pa\u0308ris mitu last u\u0308tles, et avastas toreda kaaslase oma paarilises, keda ta varem eriti ei tundnudki. Mida va\u0308hem on klassis killustumist ja mida paremini o\u0303pilased u\u0308ksteist tunnevad, seda so\u0303bralikum on o\u0303hkkond."}, {"text_idx": "#000015", "text": "Klassijuhatajalt eeldatakse koolikiusamise varajast ma\u0308rkamist ja u\u0308ldiselt ongi o\u0303pilastega suheldes ja neid ja\u0308lgides vo\u0303imalik na\u0308ha, kas mo\u0303ne lapse vastu ollakse u\u0308leolev. Saab tajuda klassi u\u0308ldist du\u0308naamikat. Ma olen vestlemise usku. Kui mu klassis tekkis konflikt, ra\u0308a\u0308kisin esmalt u\u0308he-, siis teise osapoolega ja lo\u0303puks mo\u0303lemaga korraga. Minu arust ongi suhtlemine klassijuhataja to\u0308o\u0308 ko\u0303ige olulisem osa. See on ka po\u0303hjus, miks meie arenguvestlused kestsid poolteist tundi. Et arenguvestlusel viibivad enamjaolt ka lastevanemad, on see vo\u0303imalus tutvustada neile ta\u0308napa\u0308evast o\u0303pika\u0308situst ja anda laiemat tagasisidet, kui na\u0308itavad hinded. Paljude lastevanemate jaoks on hinded endiselt olulised, seepa\u0308rast pu\u0308u\u0308an selgitada, et ta\u0308htsam on protsess. Me ei keskendu sellele, miks o\u0303pilasel on matemaatikas vilets seis, vaid sellele, kuidas ta o\u0303pib. Arenguvestlusel on mul vo\u0303imalik tutvustada mitmesuguseid o\u0303pistrateegiaid ja saame ko\u0303ik koos arutada, kuidas o\u0303ppida tulemuslikult. Ja sedagi, kuidas last heade tulemuste puhul tunnustada. Mina leian ikka, et tunnustada tuleb pingutuse, mitte hinnete eest. Hindesurve ei ole u\u0308ldse hea motivaator, nii o\u0303pib inimene hirmust, mitte uudishimust."}, {"text_idx": "#000016", "text": "Soovitan proovida vo\u0303tet, mida olen arenguvestluse lo\u0303petamisel kasutanud. Nimelt palun pa\u0308rast kooliteemaliste juttude lo\u0303ppemist nimetada lapsevanemal kolm asja, mis talle tema lapse juures meeldivad. See u\u0308llatab neid. Ja paneb mo\u0303tlema. Ning sealt tuleb va\u0308ga ilusaid vastuseid. Vo\u0303ib-olla pole laps varem kuulnudki, mida ema ja isa tema juures hindavad. Siis palun sama teha o\u0303pilasel \u2013 o\u0308elda, mis talle tema vanema juures meeldib. Nii lo\u0303peb meie kohtumine hea energia ja positiivse noodiga, mis on edaspidises koosto\u0308o\u0308s kasuks."}, {"text_idx": "#000018", "text": "Viivika Keskku\u0308la on haridusentusiast, klassijuhataja, II ja III kooliastme loodus- ja inimeseo\u0303petuse ning ka\u0308sito\u0308o\u0308o\u0303petaja, haridusmentor, SA Kiusamisvaba Kool koolitaja ning TU\u0308 alustava o\u0303petaja tugiprogrammi u\u0308ks ru\u0308hmajuhtidest.\nTa on lo\u0303petanud Harno programmi \u201eO\u0303petaja \u2013 hariduse ko\u0303neisik\u201c viienda lennu, ra\u0308a\u0308kinud taskuha\u0308a\u0308lingus O\u0303pime Koos maailmaharidusest ja o\u0303petajate ha\u0308a\u0308lehoiust, osalenud mitme hariduskonverentsi vestlusringis, avaldanud mo\u0303tteid kooli ja kogukonna koosto\u0308o\u0308st ning jaganud vanematele soovitusi, kuidas lapsi distantso\u0303ppe ajal paremini toetada."}, {"text_idx": "#000019", "text": "5.d klassijuhataja Viivika Keskku\u0308la ja 5.d poisid (nimede loetelu) so\u0303lmivad omavahel kokkuleppe, mis ho\u0303lmab perioodi 5.\u201313. detsember 2019. U\u0308hiselt on kokku lepitud ja\u0308rgmises."}, {"text_idx": "#000020", "text": "Poisid ei naera kellegi u\u0308le, kes vastab o\u0303petaja ku\u0308simustele ebata\u0308pselt.\nKui o\u0303petaja kedagi korrale kutsub, siis poisid ei korda o\u0303petaja o\u0308eldut.\nO\u0303pilasi on informeeritud, et neile on klassi tu\u0308drukute seast valitud \u201espioonid\u201c, kes oma isikut reetmata neid ja\u0308lgivad. Tu\u0308drukute u\u0308lesanne on anda poiste ka\u0308itumise kohta o\u0303petajale tagasisidet, aga nad ei tohi sekkuda poiste ka\u0308itumisse. O\u0303petaja vo\u0303ib teha igale o\u0303pilasele u\u0308he hoiatuse, ilma et see kokkulepet mo\u0303jutaks.\nKui nimetatud perioodil suudetakse kokkulepet pidada, siis ja\u0308rgneb sellele u\u0308hine ku\u0308laska\u0308ik poiste valitud ajal neile huvipakkuvale kinoseansile.\nSarnaseid kokkuleppeid so\u0303lmitakse ka edaspidi. Kui poisid to\u0303estavad, et suudavad kokkuleppest kinni pidada, toimub kevadel klassio\u0308o\u0308.\nKokkulepe on so\u0303lmitud 4. detsembril 2019.\nKokkuleppe sisu on konfidentsiaalne ning pole mo\u0303eldud kolmandatele osapooltele avaldamiseks."}, {"text_idx": "#000021", "text": "Hetkel ainult u\u0308ks arvamus teemale \u201cMa\u0308ngulisus aitab klassi u\u0308htseks mesilaspereks muuta\u201d"}, {"text_idx": "#000022", "text": "Midagi nii veidrat nagu on kokkuleppe 3. punkt ei kohanud ma isegi no\u0303ukogude ajal."}, {"text_idx": "#000023", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000026", "text": "Koolid ta\u0308histasid eesti kirjanduse pa\u0308evaSkaalameetod sobib iga o\u0303petaja meetodivaramusseMeediapa\u0308devuse arendamine aitab hoida ajakirjandusvabadustInterneti ra\u0308mps tuleb kooli kaasaAnna noortele vo\u0303imalus ja nad teevad a\u0308ra"}]